Harriet Jacobs

Harriet JACOBS (n. la 1813 aŭ 1815  en Edenton (Norda Karolino); m. la 7-an de marto 1897 en Vaŝingtono) estis afrik-usona verkistino. 

 Vivo 
Naskita kiel sklavino, ŝi estis sekse ĉikanita de sia posedanto en sia junaĝo. Kiam li minacis vendi ŝiajn infanojn, ŝi kaŝis sin en malgranda ĉambro, kie ŝi eĉ ne povis stari, sub la subtegmento de la domo de sia avino. Post preskaŭ sep jaroj tie, ŝi sukcesis eskapi al Novjorko, kien ankaŭ ŝiaj infanoj Joseph kaj Louisa Matilda kaj ŝia frato John S. Jacobs povis atingi. Ŝi trovis laboron kiel infanistino por la familio de la tiama populara verkisto N.P. Willis kaj konstruis kontaktojn en la retoj de kontraŭuloj de sklaveco kaj fruaj feministinoj. Ŝia aŭtobiografio, Incidents in the Life of a Slave Girl (Okazaĵoj en la Vivo de Sklavino), publikigita en 1861, nun estas konsiderata usona klasikaĵo. Yellin, Life 126

Dum kaj tuj post la Usona Enlanda Milito, ŝi kaj ŝia filino organizis helpon por rifuĝintoj el sklaveco kaj fondis du lernejojn.

 Heredaĵo 
Ŝia libro estis remalkovrita de la movado por Civitanrajtoj en la 1960-aj jaroj. Danke al la ĝisfunda esplorado farita de Profesorino Jean Fagan Yellin, ŝia libro nun haveblas en kritika eldono (Harvard University Press, 1987) kaj estas nun konsiderata, kune kun tiu pri la fuĝanta sklavo Frederick Douglass, unu el la klasikaĵoj de la ĝenro. En la lastaj jaroj, ĝi estis la temo de speciala atento kaj analizo fare de la feminisma movado.

 Bibliografio 

 Harriet Jacobs, Memuaroj de sklavino. Tradukis María José Bacallado. Barcelono: Grijalbo-Mondadori, 1992.
 Harriet Jacobs: Okazaĵoj en la Vivo de Sklavino: Verkitaj de Ŝi Mem. Bostono: Por la Aŭtoro, 1861. Kembriĝo: Harvard University Press 1987–2000. ISBN 978-0-6740-0271-5.
 Shockley, Ann Allen, Afrik-usonaj virinaj verkistoj 1746-1933: Antologio kaj Kritika Gvidilo , New Haven, Konektikuto : Meridian Books, 1989. ISBN 0-452-00981-2
 Jean Fagan Yellin: Harriet Jacobs: Vivo. Kembriĝo, Masaĉuseco : Basic Civitas Books, 2004. ISBN 0-465-09288-8.
 Jean Fagan Yellin (Hg.): La Familiaj Paperoj de Harriet Jacobs. Eldonejo de la Universitato de Norda Karolino, 2008. ISBN 978-0-8078-3131-1.

 Referencoj 

 Vidu ankaŭ 

 Phillis Wheatley

 Eksteraj ligiloj 


 Verkaĵoj de Harriet Jacobs ĉe DocSouth 
 Okazaĵoj en la Vivo de Sklava Knabino.
 Kelkaj Ligiloj al Harriet Jacobs 
 Video de  2013 lekcio de Jean Fagan Yellin pri Harriet Jacobs

Kategorio:Necerta naskiĝdato
Kategorio:Naskiĝintoj en 1810-1819
Kategorio:Usonaj sklavoj
Kategorio:Usonaj kontraŭsklavistoj
Kategorio:Usonaj aŭtobiografoj
Kategorio:Usonaj verkistoj de la 19-a jarcento
Kategorio:Afrik-usonaj verkistoj